तथ्यांकअनुसार सिन्धुपाल्चोकमा मात्र १ लाख ३३ हजार ३ सय ७५ जना बालबालिका प्रभावित भएका थिए । भूकम्पका कारण निजी तथा सार्वजनिक घरहरू, विद्यालयहरू, स्वास्थ्य केन्द्रहरू र अन्य सार्वजनिक र निजी संरचनाहरू, तथा धार्मिक र सांस्कृतिक धरोहरहरूलगायत हजारौं भवनहरू ध्वस्त वा क्षतिग्रस्त भएका थिए । ती सबै संरचना हाल पुर्ननिर्माणका क्रममा छन् । त्यस क्षेत्रका बासिन्दाहरू भूकम्पपछि अस्थायी बासस्थानमा बसिरहेका छन् र अहिले पनि उनीहरू बिभिन्न समस्याबाट गुज्रीरहेका छन् । यिनै समस्यालाई ख्याल गरेर अब बन्ने सबै संरचना बालमैत्री बनाउने अभियान चौताराले चलाएको दाबी अधिकारीहरूको छ ।
